Ved utbruddet av første verdenskrig befant han seg i Mannheim i Tyskland, og ble internert sammen med blant andre Aljekhin, Aleksej Selesnjov og Ilja Rabinovitsj i Triberg, der han ble gift med en tysk kvinne og slo seg ned etter krigen. Det var under interneringen at Bogoljubov utviklet seg til en verdensklassespiller etter blant annet å ha vunnet fem av syv turneringer med andre internerte og spilt et vell av løse partier.